חוק התחשבנות בין בתי חולים לקופות חולים (בריאות הנפש)

{{ח:התחלה}}
{{ח:כותרת|חוק התחשבנות בין בתי חולים לקופות חולים (בריאות הנפש), התשפ״ה–2025}}

{{ח:פתיח-התחלה}}
{{ח:מאגר|2230506}} {{ח:תיבה|ס״ח תשפ״ה, 370|חוק התחשבנות בין בתי חולים לקופות חולים (בריאות הנפש)|https://fs.knesset.gov.il/25/law/25_lsr_6067614.pdf}}.
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בחוק זה –
{{ח:ת|סוג=הגדרה}} ”בית חולים כללי שבו שירות אשפוז פסיכיאטרי“ – בית חולים ציבורי כללי שניתנים בו שירותי אשפוז פסיכיאטרי בין במסגרת מחלקה פסיכיאטרית ובין שלא במסגרת מחלקה כאמור;
{{ח:ת|סוג=הגדרה}} ”בית חולים מאוחד“ – בית חולים ציבורי כללי ובית חולים פסיכיאטרי שהשרים הכריזו עליהם כבית חולים מאוחד לפי {{ח:פנימי|סעיף 6|סעיף 6}};
{{ח:ת|סוג=הגדרה}} ”בית חולים פסיכיאטרי“ – בית חולים, שאינו בית חולים ציבורי כללי, שבתעודת הרישום שלו נכללות מיטות לאשפוז פסיכיאטרי והוא אחד מאלה:
{{ח:תתת|(1)}} בית חולים ממשלתי, לרבות תאגיד בריאות הפועל במסגרתו;
{{ח:תתת|(2)}} בית חולים שבבעלות קופת חולים;
{{ח:תתת|(3)}} בית חולים שבבעלות רשות מקומית, לרבות תאגיד בריאות הפועל במסגרתו;
{{ח:תתת|(4)}} בית חולים שהוא תאגיד שהוא מוסד ציבורי כהגדרתו {{ח:חיצוני|פקודת מס הכנסה#סעיף 9|בסעיף 9 לפקודת מס הכנסה}};
{{ח:ת|סוג=הגדרה}} ”בית חולים ציבורי כללי“ – כהגדרתו {{ח:חיצוני|חוק התחשבנות בין בתי חולים לקופות חולים לשנים 2021 עד 2025 (התחשבנות בעד שירותי בריאות בבתי חולים ציבוריים כלליים)|בחוק התחשבנות בין בתי חולים לקופות חולים לשנים 2021 עד 2025 (התחשבנות בעד שירותי בריאות בבתי חולים ציבוריים כלליים), התשפ״ב–2021}};
{{ח:ת|סוג=הגדרה}} ”בסיס ההתחשבנות הפרטני של קופת חולים ומוסד פסיכיאטרי“ – הסכום המתקבל מהכפלת בסיס ההתחשבנות של מוסד פסיכיאטרי בחלקה היחסי השנתי של קופת החולים בתפוסת המוסדות הפסיכיאטריים;
{{ח:ת|סוג=הגדרה}} ”בסיס ההתחשבנות של בית חולים כללי שבו שירות אשפוז פסיכיאטרי“ – סכום כאמור בפסקה (1) או (2), לפי העניין, ולעניין מוסד פסיכיאטרי של קופת חולים – סכום כאמור כשהוא מחושב לפי פסקה (3):
{{ח:תתת|(1)}} הסכום הכולל של שני אלה:
{{ח:תתתת|(א)}} הסכום המתקבל מחיבור המכפלות של כל אחד מתעריפי שירותי האשפוז הפסיכיאטרי בבית החולים, למעט תעריף שירות אשפוז יום פסיכיאטרי, בכל אלה:
{{ח:תתתתת|(1)}} מספר המיטות בבית החולים המיועדות לשירות האשפוז הפסיכיאטרי שאליו מתייחס התעריף, למעט שירות אשפוז יום פסיכיאטרי;
{{ח:תתתתת|(2)}} מקדם ההתחשבנות בבתי חולים כלליים שבהם שירות אשפוז פסיכיאטרי;
{{ח:תתתתת|(3)}} 365 ימים;
{{ח:תתתת|(ב)}} הסכום המתקבל מחיבור המכפלות של כל אחד מתעריפי שירותי אשפוז יום פסיכיאטרי בבית החולים, בכל אלה:
{{ח:תתתתת|(1)}} מספר המיטות בבית החולים המיועדות לשירות האשפוז הפסיכיאטרי שהוא שירות אשפוז היום הפסיכיאטרי, שאליו מתייחס התעריף;
{{ח:תתתתת|(2)}} מקדם ההתחשבנות בבתי חולים כלליים שבהם שירות אשפוז פסיכיאטרי;
{{ח:תתתתת|(3)}} 252 ימים;
{{ח:תתת|(2)}} לעניין בית חולים כללי שבו שירות אשפוז פסיכיאטרי שבסיס ההתחשבנות לשנת 2025 המחושב לגביו לפי פסקה (1) ביחס למיטות המיועדות לאשפוז פסיכיאטרי שהיו בשנת 2023, גבוה בשיעור העולה על 8% מסכום ההתחשבנות לשנת 2023 של בית החולים – הסכום המתקבל מחיבור שני אלה:
{{ח:תתתת|(א)}} בסיס ההתחשבנות של בית החולים לפי פסקה (1), כשהוא מחושב רק ביחס למספר המיטות המיועדות לשירות האשפוז הפסיכיאטרי שנוספו בתעודת הרישום שלו בשנת 2024 או לאחר מכן, וכן למספר המיטות המיועדות לשירות האשפוז הפסיכיאטרי שנוספו במהלך שנת 2023 כשהוא מוכפל במספר הימים שחלפו מתחילת שנת 2023 ועד מועד פתיחתה של המיטה, חלקי 365;
{{ח:תתתת|(ב)}} סכום ההתחשבנות לשנת 2023 של בית החולים;
{{ח:תתת|(3)}} לעניין מוסד פסיכיאטרי של קופת חולים – הסכום הכולל כאמור בפסקה (1) או (2), לפי העניין, כשהוא מוכפל ביחס ימי האשפוז במוסד פסיכיאטרי של קופת חולים בשנת 2023;
{{ח:ת|סוג=הגדרה}} ”בסיס ההתחשבנות של בית חולים מאוחד“ – הסכום הכולל של כל אלה:
{{ח:תתת|(1)}} הסכום המתקבל מחיבור בסיס ההתחשבנות של בית החולים הכללי שבו שירות אשפוז פסיכיאטרי עם בסיס ההתחשבנות של בית החולים הפסיכיאטרי, לולא היו מאוחדים בשנה שקדמה למועד האיחוד, בתוספת בסיסי ההתחשבנות כאמור כשהם מחושבים רק ביחס למספר המיטות המיועדות לשירות האשפוז הפסיכיאטרי שנוספו בתעודות הרישום שלהם בשנה שקדמה למועד האיחוד;
{{ח:תתת|(2)}} הסכום המתקבל מחיבור המכפלות של כל אחד מתעריפי שירותי האשפוז הפסיכיאטרי בבית החולים המאוחד, למעט תעריף שירות אשפוז יום פסיכיאטרי, בכל אלה:
{{ח:תתתת|(א)}} מספר המיטות בבית החולים המאוחד המיועדות לשירות האשפוז הפסיכיאטרי, שאליו מתייחס התעריף, למעט שירות אשפוז יום פסיכיאטרי, שנוספו ממועד האיחוד;
{{ח:תתתת|(ב)}} מקדם ההתחשבנות בבתי חולים מאוחדים;
{{ח:תתתת|(ג)}} 365 ימים;
{{ח:תתת|(3)}} הסכום המתקבל ממכפלת תעריפי שירותי אשפוז יום פסיכיאטרי בבית חולים מאוחד, בכל אלה:
{{ח:תתתת|(א)}} מספר המיטות בבית החולים המאוחד המיועדות לשירות אשפוז פסיכיאטרי שהוא שירות אשפוז היום הפסיכיאטרי שאליו מתייחס התעריף, שנוספו ממועד האיחוד;
{{ח:תתתת|(ב)}} מקדם ההתחשבנות בבתי חולים מאוחדים;
{{ח:תתתת|(ג)}} 252 ימים;
{{ח:ת|סוג=הגדרה}} ”בסיס ההתחשבנות של בית חולים פסיכיאטרי“ – סכום כאמור בפסקה (1) או (2), לפי העניין, ולעניין מוסד פסיכיאטרי של קופת חולים – סכום כאמור כשהוא מחושב לפי פסקה (3):
{{ח:תתת|(1)}} הסכום הכולל של שני אלה:
{{ח:תתתת|(א)}} הסכום המתקבל מחיבור המכפלות של כל אחד מתעריפי שירותי האשפוז הפסיכיאטרי בבית חולים פסיכיאטרי, למעט תעריף שירות אשפוז יום פסיכיאטרי, בכל אלה:
{{ח:תתתתת|(1)}} מספר המיטות בבית החולים המיועדות לשירות האשפוז הפסיכיאטרי, שאליו מתייחס התעריף, למעט שירות אשפוז יום פסיכיאטרי;
{{ח:תתתתת|(2)}} מקדם ההתחשבנות בבתי חולים פסיכיאטריים;
{{ח:תתתתת|(3)}} 365 ימים;
{{ח:תתתת|(ב)}} הסכום המתקבל מחיבור המכפלות של כל אחד מתעריפי שירותי אשפוז יום פסיכיאטרי בבית חולים פסיכיאטרי, בכל אלה:
{{ח:תתתתת|(1)}} מספר המיטות בבית החולים המיועדות לשירות אשפוז פסיכיאטרי שהוא שירות אשפוז היום הפסיכיאטרי, שאליו מתייחס התעריף;
{{ח:תתתתת|(2)}} מקדם ההתחשבנות בבתי חולים פסיכיאטריים;
{{ח:תתתתת|(3)}} 252 ימים;
{{ח:תתת|(2)}} לעניין בית חולים פסיכיאטרי שבסיס ההתחשבנות לשנת 2025 המחושב לגביו לפי פסקה (1), ביחס למיטות המיועדות לאשפוז פסיכיאטרי שהיו בשנת 2023, גבוה בשיעור העולה על 8% מסכום ההתחשבנות לשנת 2023 של בית החולים – הסכום המתקבל מחיבור שני אלה:
{{ח:תתתת|(א)}} בסיס ההתחשבנות של בית החולים לפי פסקה (1), כשהוא מחושב רק ביחס למספר המיטות המיועדות לשירות האשפוז הפסיכיאטרי שנוספו לתעודת הרישום שלו בשנת 2024 או לאחר מכן וכן למספר המיטות המיועדות לשירות האשפוז הפסיכיאטרי שנוספו במהלך שנת 2023 כשהוא מוכפל במספר הימים שחלפו מתחילת שנת 2023 ועד מועד פתיחתה של המיטה, חלקי 365;
{{ח:תתתת|(ב)}} סכום ההתחשבנות לשנת 2023 של בית החולים;
{{ח:תתת|(3)}} לעניין מוסד פסיכיאטרי של קופת חולים – הסכום הכולל כאמור בפסקה (1) או (2), לפי העניין, כשהוא מוכפל ביחס ימי האשפוז במוסד פסיכיאטרי של קופת חולים בשנת 2023;
{{ח:ת|סוג=הגדרה}} ”בסיס ההתחשבנות של מוסד פסיכיאטרי“ – בסיס ההתחשבנות של בית חולים פסיכיאטרי, בסיס ההתחשבנות של בית חולים כללי שבו שירות אשפוז פסיכיאטרי או בסיס ההתחשבנות של בית חולים מאוחד, לפי העניין;
{{ח:ת|סוג=הגדרה}} ”חוק ביטוח בריאות ממלכתי“ – {{ח:חיצוני|חוק ביטוח בריאות ממלכתי|חוק ביטוח בריאות ממלכתי, התשנ״ד–1994}};
{{ח:ת|סוג=הגדרה}} ”חוק יסודות התקציב“ – {{ח:חיצוני|חוק יסודות התקציב|חוק יסודות התקציב, תשמ״ה–1985}};
{{ח:ת|סוג=הגדרה}} ”חוק הפיקוח על מחירים“ – {{ח:חיצוני|חוק פיקוח על מחירי מצרכים ושירותים|חוק פיקוח על מחירי מצרכים ושירותים, התשנ״ו–1996}};
{{ח:ת|סוג=הגדרה}} ”חלקה היחסי השנתי של קופת החולים בתפוסת המוסדות הפסיכיאטריים“ – היחס שבין שני אלה:
{{ח:תתת|(1)}} כלל ימי האשפוז הפסיכיאטרי לסוגיהם של מבוטחי קופת החולים בכלל המוסדות הפסיכיאטריים, בתקופה של 12 חודשים שהסתיימה ב־30 ביוני בשנה שקדמה לשנת ההתחשבנות, כשהם מוכפלים בתעריפים לכל סוג אשפוז כאמור;
{{ח:תתת|(2)}} כלל ימי האשפוז הפסיכיאטרי לסוגיהם של מבוטחי כלל קופות החולים בכלל המוסדות הפסיכיאטריים בתקופה האמורה, כשהם מוכפלים בתעריפים לכל סוג אשפוז כאמור;
{{ח:תת}} לעניין הגדרה זו, ימי האשפוז הפסיכיאטרי במוסדות הפסיכיאטריים של מטופלים הזכאים לתוכנית שיקום וימי האשפוז הפסיכיאטרי של מבוטחי קופת חולים במוסדות הפסיכיאטריים של קופת החולים, לא יובאו במניין כלל ימי האשפוז;
{{ח:ת|סוג=הגדרה}} ”יחס ימי האשפוז במוסד פסיכיאטרי של קופת חולים בשנת 2023“ – היחס בין שני אלה:
{{ח:תתת|(1)}} ימי האשפוז הפסיכיאטרי לסוגיהם בשנת 2023 במוסדות הפסיכיאטריים של קופת חולים, של מבוטחי קופות החולים שאינן קופת החולים שהמוסדות הם שלה, כשהם מוכפלים בתעריפים לכל סוג אשפוז כאמור;
{{ח:תתת|(2)}} ימי האשפוז הפסיכיאטרי לסוגיהם בשנת 2023 במוסדות הפסיכיאטריים של קופת חולים, של מבוטחי כל קופות החולים, כשהם מוכפלים בתעריפים לכל סוג אשפוז כאמור;
{{ח:ת|סוג=הגדרה}} ”מוסד פסיכיאטרי“ – בית חולים פסיכיאטרי, בית חולים כללי שבו שירות אשפוז פסיכיאטרי או בית חולים מאוחד;
{{ח:ת|סוג=הגדרה}} ”מוסד פסיכיאטרי של קופת חולים“ – לרבות מוסד פסיכיאטרי שקופת החולים קיבלה לגביו היתר החזקה לפי {{ח:חיצוני|חוק ביטוח בריאות ממלכתי#סעיף 29|סעיף 29 לחוק ביטוח בריאות ממלכתי}};
{{ח:ת|סוג=הגדרה}} ”מועד האיחוד“ – המועד שצוין בהכרזת השרים לפי {{ח:פנימי|סעיף 6|סעיף 6}} על בית חולים מאוחד;
{{ח:ת|סוג=הגדרה}} ”מטופל הזכאי לתוכנית שיקום“ – מבוטח קופת חולים הזכאי לתוכנית שיקום לפי {{ח:חיצוני|חוק שיקום מתמודדי נפש בקהילה#סעיף 3|סעיף 3 לחוק שיקום מתמודדי נפש בקהילה, התש״ס–2000}}, הכוללת שירות של דיור כאמור {{ח:חיצוני|חוק שיקום מתמודדי נפש בקהילה#תוספת|בתוספת לחוק האמור}}, בחלוף עשרה ימי אשפוז מיום החלטת ועדת שיקום לפי {{ח:חיצוני|חוק שיקום מתמודדי נפש בקהילה|החוק האמור}} על הזכאות לתוכנית השיקום;
{{ח:ת|סוג=הגדרה}} ”המנהל“ – המנהל הכללי של משרד הבריאות;
{{ח:ת|סוג=הגדרה}} ”מספר המיטות המיועדות לשירות אשפוז פסיכיאטרי“ – מספר מיטות האשפוז במוסד פסיכיאטרי המיועדות לשירות אשפוז פסיכיאטרי בהתאם לתעודת הרישום של אותו מוסד, ולעניין מיטות שנוספו לתעודת הרישום האמורה בשנת 2025 או לאחריה – רק אם נוספו בהתאם לתוכנית המיטות הרב־שנתית;
{{ח:ת|סוג=הגדרה}} ”מקדם ההתחשבנות בבתי חולים כלליים שבהם שירות אשפוז פסיכיאטרי“ – 95%, או שיעור שקבעו השרים כאמור {{ח:פנימי|סעיף 4|בסעיף 4(ב) או (ג)}};
{{ח:ת|סוג=הגדרה}} ”מקדם ההתחשבנות בבתי חולים מאוחדים“ – 95%, או שיעור שקבעו השרים כאמור {{ח:פנימי|סעיף 4|בסעיף 4(ב) או (ג)}};
{{ח:ת|סוג=הגדרה}} ”מקדם ההתחשבנות בבתי חולים פסיכיאטריים“ – 95%, או שיעור שקבעו השרים כאמור {{ח:פנימי|סעיף 4|בסעיף 4(ב) או (ג)}};
{{ח:ת|סוג=הגדרה}} ”סכום ההתחשבנות לשנת 2023“, לגבי מוסד פסיכיאטרי – סך ימי האשפוז הפסיכיאטרי לסוגיהם של מבוטחי כלל קופות החולים בשנת 2023 במוסד הפסיכיאטרי, כשהם מוכפלים בתעריפי שירות האשפוז הפסיכיאטרי לכל סוג אשפוז כאמור, למעט ימי האשפוז של מטופלים הזכאים לתוכנית שיקום;
{{ח:ת|סוג=הגדרה}} ”רשת בתי חולים“ – כמה בתי חולים הנמצאים, במישרין או בעקיפין, בבעלות גורם אחד, ובכלל זה מוסדות פסיכיאטריים של קופת חולים ובתי חולים ממשלתיים;
{{ח:ת|סוג=הגדרה}} ”שיעור הקפיטציה“, של קופת חולים – שיעור חלקה של קופת חולים מתוך הסכום לחלוקה שקובע המוסד לביטוח לאומי לפי הוראות {{ח:חיצוני|חוק ביטוח בריאות ממלכתי#סעיף 17|סעיפים 17}} {{ח:חיצוני|חוק ביטוח בריאות ממלכתי#סעיף 18|ו־18 לחוק ביטוח בריאות ממלכתי}}, ובכלל זה חלקה כאמור בתחום שירותי אשפוז פסיכיאטרי;
{{ח:ת|סוג=הגדרה}} ”שירות אשפוז פסיכיאטרי“ – בהתאם לסוג השירות, סוג המחלקה וסוג המוסד הפסיכיאטרי, ולרבות שירות אשפוז־בית פסיכיאטרי;
{{ח:ת|סוג=הגדרה}} ”שירות אשפוז־בית פסיכיאטרי“ – טיפול פסיכיאטרי אינטנסיבי הניתן כחלופת אשפוז בבית המטופל, לפי הוראות וכללים שקבע המנהל ופורסמו באתר האינטרנט של משרד הבריאות;
{{ח:ת|סוג=הגדרה}} ”תאגיד בריאות“ – כהגדרתו {{ח:חיצוני|חוק יסודות התקציב#סעיף 21|בסעיף 21 לחוק יסודות התקציב}}, אף אם הוא פועל במסגרת בית חולים שבבעלות רשות מקומית;
{{ח:ת|סוג=הגדרה}} ”תוכנית המיטות הרב־שנתית“ – התוכנית לתוספת מיטות אשפוז פסיכיאטרי לשנים 2023 עד 2028, שפורסמה באתר האינטרנט של משרד הבריאות, וכל תוכנית עתידית להקצאת מיטות כאמור שתוסכם על השרים ותפורסם באתר האינטרנט של משרד הבריאות;
{{ח:ת|סוג=הגדרה}} ”תעודת רישום“ – תעודת הרישום של בית חולים לפי {{ח:חיצוני|פקודת בריאות העם|פקודת בריאות העם, 1940}};
{{ח:ת|סוג=הגדרה}} ”תעריפון משרד הבריאות“ – רשימת תעריפי האשפוז והשירותים האמבולטוריים והדיפרנציאליים שמפרסם משרד הבריאות באתר האינטרנט שלו, המשקפת את התעריפים כפי שמתעדכנים מזמן לזמן לפי צווים מכוח {{ח:חיצוני|חוק פיקוח על מחירי מצרכים ושירותים#סעיף 12|סעיף 12 לחוק הפיקוח על מחירים}};
{{ח:ת|סוג=הגדרה}} ”תעריפי שירותי האשפוז הפסיכיאטרי“ – תעריפי שירותי האשפוז הפסיכיאטרי המעודכנים בתעריפון משרד הבריאות;
{{ח:ת|סוג=הגדרה}} ”התשלום החודשי“ – התשלום שעל כל קופת חולים לשלם מדי חודש לכל מוסד פסיכיאטרי בהתאם להוראות {{ח:פנימי|סעיף 2|סעיף 2(א)}};
{{ח:ת|סוג=הגדרה}} ”השרים“ – שר האוצר ושר הבריאות.

{{ח:סעיף|2|חישוב התשלום החודשי של קופת חולים למוסד פסיכיאטרי בעד שירותי אשפוז פסיכיאטרי}}
{{ח:תת|(א)}} קופת חולים תשלם לכל מוסד פסיכיאטרי בעבור שירותי אשפוז פסיכיאטרי, מדי חודש, את החלק ה־12 מבסיס ההתחשבנות הפרטני של קופת החולים והמוסד הפסיכיאטרי.
{{ח:תת|(ב)}} על אף האמור בסעיף קטן (א) {{ח:פנימי|סעיף 3|ובסעיף 3}}, לגבי מוסד פסיכיאטרי שהוא חלק מרשת בתי חולים יחולו הוראות אלה:
{{ח:תתת|(1)}} המנהל הכללי של רשת בתי החולים (להלן – מנהל הרשת) רשאי להגיש לשרים עד 15 בינואר בכל שנה, ובשנת 2025 – עד תום שבועיים מיום תחילתו של חוק זה, בקשה להורות לקופות החולים לשלם את סך כל התשלומים החודשיים שהן אמורות לשלם באותה שנה למוסדות הפסיכיאטריים שברשת לפי סעיף קטן (א), בחלוקה שונה בין אותם מוסדות כפי שיפרט בבקשה, מנימוקים שיפורטו בה; השרים רשאים להיעתר לבקשה, כולה או חלקה, ולעדכן בהתאם את התשלומים, אם מצאו שלא יהיה בחלוקה השונה כדי לפגוע באספקת שירותי אשפוז פסיכיאטרי על ידי המוסדות הפסיכיאטריים שברשת;
{{ח:תתת|(2)}} נוסף על האמור בפסקה (1), מנהל הרשת רשאי להחליט, לגבי שנה מסוימת, שחלק מסך כל התשלומים החודשיים שכל קופת חולים אמורה לשלם בעד אותה שנה לפי סעיף קטן (א), בשיעור שלא יעלה על 1.9%, לא יוקצה ישירות למוסדות הפסיכיאטריים של הרשת אלא יועבר כסכום כולל לרשת;
{{ח:תתת|(3)}} החליט מנהל הרשת כאמור בפסקה (2), יחולו כל אלה:
{{ח:תתתת|(א)}} מנהל הרשת יודיע על כך לשרים או למי שהם הסמיכו לפי {{ח:פנימי|סעיף 5|סעיף 5}}, עד 15 בינואר בכל שנה, ובשנת 2025 – עד תום שבועיים מיום תחילתו של חוק זה;
{{ח:תתתת|(ב)}} כל קופת חולים תנכה מכל תשלום חודשי שהיא מעבירה לכל מוסד פסיכיאטרי ברשת בעד אותה שנה את השיעור שעליו החליט מנהל הרשת כאמור ותעביר מדי חודש את הסכום שניכתה לרשת;
{{ח:תתתת|(ג)}} מנהל הרשת יחלק את הסכומים שהועברו כאמור בפסקת משנה (ב) למוסדות הפסיכיאטריים ברשת עד תום אותה שנה.

{{ח:סעיף|3|מועדי העברת התשלום החודשי מקופת חולים למוסד פסיכיאטרי}}
{{ח:תת|(א)}} קופת חולים תעביר למוסד פסיכיאטרי את התשלום החודשי לפי הוראות {{ח:פנימי|סעיף 2|סעיף 2}} ובהתאם לפרטים שהודיעו השרים כאמור {{ח:פנימי|סעיף 5|בסעיף 5}}, לא יאוחר מ־60 ימים מהיום הראשון של כל חודש שבו קיבלה מהמוסד הפסיכיאטרי הודעת חיוב וכן דיווח שיכלול מידע על כל אלה: מספר המבוטחים של קופת החולים שאושפזו, מספר ימי האשפוז וסוגי האשפוז, בחודש שבעדו משולם התשלום.
{{ח:תת|(ב)}} לא הודיעו השרים את הפרטים הנדרשים כאמור {{ח:פנימי|סעיף 5|בסעיף 5}}, תשלם קופת החולים למוסד הפסיכיאטרי תשלום חודשי לפי בסיס ההתחשבנות הפרטני של קופת החולים והמוסד הפסיכיאטרי בשנה הקודמת, ולאחר שיודיעו השרים את הפרטים הנדרשים, ייווספו ההפרשים לתשלום החודשי של קופת החולים למוסד הפסיכיאטרי בחודש שלאחר מכן או יקוזזו ממנו, לפי העניין.
{{ח:תת|(ג)}} לא העבירה קופת חולים את התשלום החודשי כאמור בסעיף קטן (א) או (ב), יחולו הוראות אלה:
{{ח:תתת|(1)}} על סכום שלא הועבר במועד כאמור תיווסף ריבית החשב הכללי עד מועד העברתו בפועל למוסד הפסיכיאטרי, ובנסיבות כאמור {{ח:פנימי|סעיף 2|בסעיף 2(ב)(3)(ב)}} – עד מועד העברת השיעור כאמור {{ח:פנימי|סעיף 2|באותו סעיף}} לרשת, ובלבד שהרשת הודיעה לקופות החולים על אופן העברת התשלומים אליה;
{{ח:תתת|(2)}} השרים, לאחר שנתנו לקופת החולים ולמוסד הפסיכיאטרי הזדמנות לטעון את טענותיהם, רשאים להורות על קיזוז הסכום שלא הועבר כאמור, ממקורות המימון של שירותי הבריאות כמשמעותם {{ח:חיצוני|חוק ביטוח בריאות ממלכתי#סעיף 13|בסעיף 13(א) לחוק ביטוח בריאות ממלכתי}} ומכספי התמיכה המועברים לקופת החולים לפי {{ח:חיצוני|חוק יסודות התקציב#סעיף 3א|סעיף 3א לחוק יסודות התקציב}}, והעברתו למוסד הפסיכיאטרי.
{{ח:תת|(ד)}} בסעיף זה, ”ריבית החשב הכללי“ – כמשמעותה בהודעה בדבר שיעורי ריבית החשב הכללי כפי שהיא מתפרסמת מזמן לזמן ברשומות.

{{ח:סעיף|4|שינוי מקדמי ההתחשבנות ובסיסי ההתחשבנות}}
{{ח:תת|(א)}} בסעיף זה –
{{ח:תת|סוג=הגדרה}} ”בסיס ההתחשבנות“ – כל אחד מאלה, לפי העניין: בסיס ההתחשבנות של בתי החולים הפסיכיאטריים, בסיס ההתחשבנות של בתי חולים כלליים שבהם שירות אשפוז פסיכיאטרי או בסיס ההתחשבנות של בתי החולים המאוחדים;
{{ח:תת|סוג=הגדרה}} ”מקדם ההתחשבנות“ – כל אחד מאלה, לפי העניין: מקדם ההתחשבנות בבתי החולים הפסיכיאטריים, מקדם ההתחשבנות בבתי חולים כלליים שבהם שירות אשפוז פסיכיאטרי או מקדם ההתחשבנות בבתי החולים המאוחדים;
{{ח:תת|סוג=הגדרה}} ”עלות סל שירותי הבריאות“ – כמשמעותה {{ח:חיצוני|חוק ביטוח בריאות ממלכתי#סעיף 9|בסעיף 9 לחוק ביטוח בריאות ממלכתי}}.
{{ח:תת|(ב)}} החליטה הממשלה על הגדלת עלות סל שירותי הבריאות למטרת שירותים במוסדות פסיכיאטריים, רשאים השרים להגדיל, ואם הגדלת עלות הסל הייתה למטרת שירותי אשפוז פסיכיאטריים – יגדילו השרים, בצו, את מקדמי ההתחשבנות או את בסיסי ההתחשבנות, כולם או חלקם, ובלבד שסך תוספת ההוצאה לקופות החולים בשל הגדלה כאמור יהיה שווה לסכום שהתווסף לעלות סל שירותי הבריאות למטרה האמורה, ושיישמר חלקו היחסי של בסיס ההתחשבנות של כל מוסד פסיכיאטרי מתוך כלל בסיסי ההתחשבנות של המוסדות הפסיכיאטריים מסוגו.
{{ח:תת|(ג)}} השרים רשאים לשנות, בצו, את מקדמי ההתחשבנות או את בסיסי ההתחשבנות, כולם או חלקם, אם מצאו שחל שינוי בהיקפי האשפוזים הפסיכיאטריים בסוג אחד או יותר של מוסדות פסיכיאטריים, ובלבד שסך בסיסי ההתחשבנות של כל המוסדות הפסיכיאטריים לא ישתנה בשל השינוי כאמור, ושיישמר חלקו היחסי של בסיס ההתחשבנות של כל מוסד פסיכיאטרי מתוך כלל המוסדות הפסיכיאטריים מסוגו.
{{ח:תת|(ד)}} השרים רשאים, בצו, להפחית את בסיס ההתחשבנות של המוסד הפסיכיאטרי החל בשנה שלאחר מתן הצו, ואם הצו ניתן עד 15 בינואר – החל באותה שנה, בשיעור שיקבעו ולמספר שנים שיקבעו, אם מצאו כי התקיימה אחת הנסיבות שלהלן, ונוכחו כי עקב כך נגרמת פגיעה באיכות השירות הרפואי במוסד הפסיכיאטרי או במענה הרפואי הכולל, לכלל המטופלים או לחלקם:
{{ח:תתת|(1)}} בשנה שקדמה למתן הצו לעומת השנה שקדמה לה חלו הפחתה או צמצום בהיקף הכספי, בזמינות או בתמהיל של שירותי האשפוז הפסיכיאטרי שהמוסד הפסיכיאטרי סיפק;
{{ח:תתת|(2)}} בשנה שקדמה למתן הצו זמינות שירותי המיון במוסד הפסיכיאטרי לא הייתה מספקת;
{{ח:תתת|(3)}} בשנה שקדמה למתן הצו לא ניתנו בבית חולים מאוחד שירותים פסיכיאטריים במידה מספקת לעומת היקפם לפני מועד האיחוד.
{{ח:תת|(ה)}} לא ייתנו השרים צו כאמור בסעיף קטן (ד) אלא לאחר שנתנו למוסד הפסיכיאטרי הזדמנות לטעון את טענותיו.
{{ח:תת|(ו)}} סכום השווה לשיעור שהופחת מבסיס ההתחשבנות של מוסד פסיכיאטרי לפי סעיף קטן (ד) ישולם באותה שנה על ידי כל קופת חולים למוסדות הפסיכיאטריים באופן יחסי בהתאם לציון שקיבלו, אם קיבלו, במדד לשיפור השירות לפי {{ח:פנימי|סעיף 7|סעיף 7(ד)}}.

{{ח:סעיף|5|הודעות השרים}}
{{ח:ת}} השרים או מי שהם הסמיכו לכך מקרב עובדי משרדיהם, יודיעו עד 31 בינואר בכל שנה, ובשנת 2025 – עד תום 45 ימים מיום תחילתו של חוק זה, כלהלן:
{{ח:תת|(1)}} לכל מוסד פסיכיאטרי – את בסיס ההתחשבנות של המוסד הפסיכיאטרי, בפירוט רכיביו, נכון למועד ההודעה;
{{ח:תת|(2)}} לכל קופת חולים ולכל מוסד פסיכיאטרי – את בסיס ההתחשבנות הפרטני של קופת החולים והמוסד הפסיכיאטרי;
{{ח:תת|(3)}} לכל קופת חולים, למנהל רשת בתי חולים שהוחלט לגביה על חלוקה שונה של התשלום החודשי לפי {{ח:פנימי|סעיף 2|סעיף 2(ב)(1)}} ולכל מוסד פסיכיאטרי הכלול באותה רשת – את סכום התשלום החודשי המעודכן שעל קופת החולים לשלם לכל מוסד ברשת, ואם מנהל הרשת החליט כאמור {{ח:פנימי|סעיף 2|בסעיף 2(ב)(2)}} והודיע על כך לשרים – על השיעור מהתשלומים החודשיים שעל קופת החולים לשלם לרשת;
{{ח:תת|(4)}} לכל קופת חולים, למוסד הפסיכיאטרי שבסיס ההתחשבנות שלו הופחת לפי {{ח:פנימי|סעיף 4|סעיף 4(ד)}} ולמוסדות הפסיכיאטריים הזכאים לתשלום לפי המדד לשיפור השירות לפי {{ח:פנימי|סעיף 7|סעיף 7(ד)}} – על שווי הסכום שהופחת לפי {{ח:פנימי|סעיף 4|סעיף 4(ד)}}, ועל החלק ממנו שעל כל קופת חולים לשלם למוסדות הפסיכיאטריים בהתאם לציונם במדד לשיפור השירות.

{{ח:סעיף|6|הכרזה על בית חולים מאוחד}}
{{ח:ת}} השרים רשאים להכריז, בצו, על בית חולים ציבורי כללי ובית חולים פסיכיאטרי יחד כבית חולים מאוחד לעניין חוק זה, מהמועד שיצוין בהכרזה.

{{ח:סעיף|7|תוספת תשלום בעבור איכות – מדד לשיפור השירות}}
{{ח:תת|(א)}} המנהל יקבע מדד לשיפור ולפיתוח השירות במוסדות פסיכיאטריים שלפיו יינתן ציון לגבי השירות הניתן בכל מוסד פסיכיאטרי (להלן – מדד לשיפור השירות), ויפרסם את המדד באתר האינטרנט של משרד הבריאות.
{{ח:תת|(ב)|(1)}} המדד לשיפור השירות יכלול אמות מידה שונות שלפיהן יימדדו המוסדות הפסיכיאטריים, ובכלל זה איכות שירות האשפוז הפסיכיאטרי, חיזוק הרצף הטיפולי ופיתוח חדשנות בשירותים הפסיכיאטריים, וכן תנאי סף לקבלת תוספת התשלום לפי סעיף קטן (ג).
{{ח:תתת|(2)}} המנהל יורה על הדיווחים והנתונים שעל כל מוסד להגיש לשם בחינתו לפי המדד לשיפור השירות ועל המועדים להגשתם, ובלבד שמידע פרטני על מטופל לא יכלול שם, מספר זהות או מספר זיהוי אחר, כתובת או מספר טלפון, ויימסר רק במידה המזערית הנדרשת.
{{ח:תת|(3)}} מידע פרטני על מטופל יועבר בהתאם לשיטת הקידוד וההצפנה שעליה יורה המנהל ותוך יישום אמצעים טכנולוגיים שמטרתם מזעור החשש לשימוש לרעה או לפגיעה במידע.
{{ח:תת|(ג)|(1)}} שר האוצר יקבע, בצו, סכום שישמש תוספת תשלום שתחולק בהתאם לציוני המדד לשיפור השירות (להלן – תוספת התשלום), ורשאי הוא לשנותו ובלבד שיש בתוספת התשלום כדי לעודד את המוסדות הפסיכיאטריים לשפר ולפתח את השירות במוסדות הפסיכיאטריים; סכום תוספת התשלום שתיקבע כאמור בשנת 2025 לא יפחת מ־60 מיליון שקלים חדשים.
{{ח:תתת}} {{ח:הערה|פורסם {{ח:חיצוני|צו התחשבנות בין בתי חולים לקופות חולים (בריאות הנפש) (סכום תוספת התשלום שתחולק בהתאם לציוני המדד לשיפור השירות)|צו התחשבנות בין בתי חולים לקופות חולים (בריאות הנפש) (סכום תוספת התשלום שתחולק בהתאם לציוני המדד לשיפור השירות), התשפ״ו–2025}}, לפיו סכום תוספת התשלום יעמוד על 90 מיליון ש״ח בשנת 2025, ועל 60 מיליון ש״ח בשנים שלאחר מכן.}}
{{ח:תתת|(2)}} לא נקבע צו לשינוי הסכום עד 30 במרץ בשנה מסוימת, לא תפחת תוספת התשלום באותה שנה מתוספת התשלום בשנה שקדמה לה.
{{ח:תתת|(3)}} צו ראשון לפי סעיף קטן זה יפורסם בתוך 14 ימים מיום פרסומו של חוק זה.
{{ח:תת|(ד)}} משרד הבריאות יחלק בכל שנה את תוספת התשלום בין המוסדות הפסיכיאטריים בתוך 30 ימים מיום פרסום הציונים במדד לשיפור השירות בהתאם לציוני המדד לשיפור השירות שקיבלו המוסדות הפסיכיאטריים.

{{ח:סעיף|8|פרסום}}
{{ח:תת|(א)}} המנהל יפרסם באתר האינטרנט של משרד הבריאות, עד 30 באפריל בכל שנה, ובשנת 2025 – עד יום ז׳ באלול התשפ״ה (31 באוגוסט 2025), הודעה שתכלול את הפרטים האלה:
{{ח:תתת|(1)}} ציוני המוסדות הפסיכיאטריים במדד לשיפור השירות;
{{ח:תתת|(2)}} סכום תוספת התשלום שזכאי כל מוסד לקבל בשל הציון האמור, אם הוא זכאי.
{{ח:תת|(ב)}} המנהל יפרסם באתר האינטרנט של משרד הבריאות, בתוך שלושה חודשים מתום כל רבעון, את היחס בין סך ימי האשפוז של מבוטחי כל אחת מקופות החולים בכלל המוסדות הפסיכיאטריים מתחילת אותה שנה ועד תום הרבעון האמור, ובין סך ימי האשפוז כאמור של מבוטחי כלל קופות החולים באותה תקופה, והכול לעומת שיעור הקפיטציה של כל קופת חולים.
{{ח:תת|(ג)}} שר הבריאות יפרסם באתר האינטרנט של משרד הבריאות את החלטת השרים על קביעת תקרת צריכה לתשלום בעד שירותי מיון בבית חולים פסיכיאטרי לפי {{ח:פנימי|סעיף 9|סעיף 9(א)}}, אם ניתנה.

{{ח:סעיף|9|תקרת צריכה לתשלום בעד שירותי מיון בבית חולים פסיכיאטרי}}
{{ח:תת|(א)}} השרים רשאים להחליט על תקרות צריכה לשירותי מיון שיחולו לגבי כל קופת חולים וכל בית חולים פסיכיאטרי שבצריכת שירותים מעבר להן יחולו הוראות סעיף קטן (ג) (בסעיף זה – תקרת צריכה), אם מצאו כי מתקיימים שני התנאים שלהלן, ובלבד שכל תקרת צריכה מסוימת לגבי קופת חולים בבית חולים פסיכיאטרי לא תפחת מסך הצריכה של קופת החולים בבית החולים הפסיכיאטרי בשנה שקדמה לשנה שלגביה נקבעת התקרה:
{{ח:תתת|(1)}} ההיקף הממוצע של צריכת שירותי מיון של קופות החולים בבתי החולים הפסיכיאטריים בתקופה של תשעה חודשים רצופים לפחות, במהלך 24 החודשים שקדמו להחלטתם, עלה ביותר מ־6% מההיקף הממוצע של צריכתם באותם חודשים בשנה שקדמה לכך;
{{ח:תתת|(2)}} הנסיבות מצדיקות קביעת תקרת צריכה.
{{ח:תת|(ב)}} השרים יודיעו לכל קופת חולים ולכל בית חולים פסיכיאטרי על תקרת הצריכה שלהם.
{{ח:תת|(ג)}} קבעו השרים תקרת צריכה, תשלם קופת חולים בעד שירותי מיון בבית חולים פסיכיאטרי בשנים שלאחר מכן, כפי שיחליטו השרים, ואם השרים הודיעו על החלטתם עד 15 בינואר בשנה מסוימת – החל מאותה שנה, סכומים כמפורט להלן:
{{ח:תתת|(1)}} בעד שירותי מיון עד תקרת הצריכה – מחיר מלא;
{{ח:תתת|(2)}} בעד שירותי מיון שמעל תקרת הצריכה – 30% מהמחיר המלא.

{{ח:סעיף|10|הסכם התחשבנות בין קופת חולים למוסד פסיכיאטרי בעניין תשלום בעד שירותי אשפוז־בית פסיכיאטרי}}
{{ח:תת|(א)}} על אף האמור {{ח:פנימי|סעיף 2|בסעיף 2}}, מוסד פסיכיאטרי וקופת חולים רשאים לקבוע בהסכם בכתב ביניהם הסדר להתחשבנות בעד רכישת שירותי אשפוז־בית פסיכיאטרי, ובלבד שהתקיימו כל אלה:
{{ח:תתת|(1)}} ההסכם יקבע כי יינתנו למבוטחי קופת החולים שירותים ברמה נאותה ובאיכות ובזמינות כמתחייב מהוראות {{ח:חיצוני|חוק ביטוח בריאות ממלכתי|חוק ביטוח בריאות ממלכתי}}, ותנאי ההסכם יאפשרו את מתן השירותים ברמה נאותה ובאיכות ובזמינות כאמור;
{{ח:תתת|(2)}} ההסכם לא ייצור הפליה מצד המוסד הפסיכיאטרי בין חברים שונים בקופת החולים שעימה נחתם ההסכם או בינם ובין חברים בקופת חולים אחרת;
{{ח:תתת|(3)}} ההסכם לא יצמצם את זכות המטופל לבחור את נותן השירות מעבר לקבוע {{ח:חיצוני|חוק ביטוח בריאות ממלכתי#סעיף 23|בסעיף 23 לחוק ביטוח בריאות ממלכתי}};
{{ח:תתת|(4)}} תקופת ההסכם לא תהיה מעבר לתום תקופת התוקף {{ח:פנימי|סעיף 18|בסעיף 18}}.
{{ח:תת|(ב)}} העתק מהסכם שנערך כאמור בסעיף קטן (א) יועבר לשרים או למי שהם הסמיכו לכך מקרב עובדי משרדיהם, לא יאוחר מתום 14 ימים מהמועד שבו נחתם ההסכם.
{{ח:תת|(ג)}} בלי לגרוע מהוראות סעיף קטן (א), סברו השרים כי ההסכם אינו עומד בהוראות אותו סעיף קטן, יודיעו על כך לקופת החולים ולמוסד הפסיכיאטרי בתוך 60 ימים מהמועד שבו הועבר אליהם ההסכם, ורשאים השרים, לאחר שנתנו לצדדים להסכם הזדמנות לטעון את טענותיהם, לבטל את ההסכם כולו; החליטו השרים לבטל הסכם כאמור, ימסרו לצדדים את החלטתם בצירוף הנימוקים לה.
{{ח:תת|(ד)}} התקיים האמור בסעיפים קטנים (א) ו־(ב) וחלפה התקופה האמורה בסעיף קטן (ג) בלא שההסכם בוטל, לא יובא בחשבון שירות אשפוז־הבית הפסיכיאטרי בחישוב חלקה היחסי השנתי של קופת החולים בתפוסת המוסדות הפסיכיאטריים לעניין השנה שלאחר מכן.

{{ח:סעיף|11|הסכם התחשבנות בין קופת חולים למוסד פסיכיאטרי בעניין תשלום בעד שירותים פסיכיאטריים אמבולטוריים}}
{{ח:תת|(א)}} קופת חולים ומוסד פסיכיאטרי רשאים לקבוע בהסכם בכתב ביניהם הסדר התחשבנות בעד שירותים פסיכיאטריים אמבולטוריים, ובלבד שהתקיימו כל אלה:
{{ח:תתת|(1)}} ההסכם יקבע כי במוסד הפסיכיאטרי יינתנו למבוטחי קופת החולים שירותים ברמה נאותה ובאיכות ובזמינות כמתחייב מהוראות {{ח:חיצוני|חוק ביטוח בריאות ממלכתי|חוק ביטוח בריאות ממלכתי}} ותנאי ההסכם יאפשרו את מתן השירותים ברמה נאותה ובאיכות ובזמינות כאמור;
{{ח:תתת|(2)}} ההסכם לא ייצור הפליה מצד המוסד הפסיכיאטרי בין חברים שונים בקופת החולים שעימה נחתם ההסכם או בינם ובין חברים בקופת חולים אחרת;
{{ח:תתת|(3)}} ההסכם יבטיח תשלום למוסד הפסיכיאטרי בעד כל שירות פסיכיאטרי אמבולטורי שהוא נותן למבוטחי קופת החולים;
{{ח:תתת|(4)}} ההסכם לא יצמצם את זכות המטופל לבחור את נותן השירות האמבולטורי מעבר לקבוע {{ח:חיצוני|חוק ביטוח בריאות ממלכתי#סעיף 23|בסעיף 23 לחוק ביטוח בריאות ממלכתי}} ולא יקבע בלעדיות במתן השירות למוסד הפסיכיאטרי;
{{ח:תתת|(5)}} תקופת ההסכם לא תהיה מעבר לתום תקופת התוקף כאמור {{ח:פנימי|סעיף 18|בסעיף 18}}.
{{ח:תת|(ב)}} העתק מהסכם שנערך כאמור בסעיף קטן (א) יועבר לשרים או למי שהם הסמיכו לכך מקרב עובדי משרדיהם, לא יאוחר מתום 14 ימים מהמועד שבו נחתם ההסכם.
{{ח:תת|(ג)}} בלי לגרוע מהוראות סעיף קטן (א), סברו השרים כי ההסכם אינו עומד בהוראות אותו סעיף קטן, יודיעו על כך לקופת החולים ולמוסד הפסיכיאטרי בתוך 60 ימים מהמועד שבו הועבר אליהם ההסכם, ורשאים השרים, לאחר שנתנו לצדדים להסכם הזדמנות לטעון את טענותיהם, לבטל את ההסכם כולו; החליטו השרים לבטל הסכם כאמור, ימסרו לצדדים את החלטתם בצירוף הנימוקים לה.

{{ח:סעיף|12|אי־תחולה על שירותי בריאות מסוימים}}
{{ח:ת}} הוראות חוק זה לא יחולו על אלה:
{{ח:תת|(1)}} שירות בריאות הניתן לנפגע כהגדרתו {{ח:חיצוני|חוק התגמולים לנפגעי פעולות איבה|בחוק התגמולים לנפגעי פעולות איבה, התש״ל–1970}};
{{ח:תת|(2)}} שירות בריאות הניתן לעובד זר כהגדרתו {{ח:חיצוני|חוק עובדים זרים|בחוק עובדים זרים, התשנ״א–1991}}, הכלול במסגרת סל השירותים שקבע שר הבריאות לפי {{ח:חיצוני|חוק עובדים זרים|החוק האמור}}, אך למעט שירות הניתן לעובד זר השוהה בישראל לפי אשרה ורישיון לישיבת ארעי מסוג א/1, כאמור {{ח:חיצוני|תקנות הכניסה לישראל#סעיף 6|בתקנה 6(א) לתקנות הכניסה לישראל, התשל״ד–1974}};
{{ח:תת|(3)}} שירות בריאות הניתן לחייל לפי הסכם בין קופת חולים ובין צבא הגנה לישראל; לעניין זה, ”חייל“ – כמשמעותו {{ח:חיצוני|חוק השיפוט הצבאי#סעיף 1|בפסקה (1) להגדרה ”חייל“ בחוק השיפוט הצבאי, התשט״ו–1955}}, למעט חייל בשירות חובה בתקופת שירות בלא תשלום, כאמור {{ח:חיצוני|חוק ביטוח בריאות ממלכתי#סעיף 55|בסעיף 55 לחוק ביטוח בריאות ממלכתי}};
{{ח:תת|(4)}} שירות בריאות הניתן למטופל לפי הסכם בין קופת חולים ובין גוף אחר האחראי למתן השירות למטופל, על פי חוק, הסכם או חוזה ביטוח.

{{ח:סעיף|13|סייג לתחולת {{ח:חיצוני|חוק פיקוח על מחירי מצרכים ושירותים#סעיף 9|סעיף 9 לחוק הפיקוח על מחירים}}}}
{{ח:ת}} הוראות חוק זה יחולו על אף האמור {{ח:חיצוני|חוק פיקוח על מחירי מצרכים ושירותים#סעיף 9|בסעיף 9 לחוק הפיקוח על מחירים}}.

{{ח:סעיף|14|הרחבת תחולה לעניין נמצאים בישראל שאינם מבוטחים}}
{{ח:ת}} הוראות חוק זה יחולו גם לגבי שירותים פסיכיאטריים שניתנים למי שנרשם לקבל שירותי בריאות בקופת חולים לפי {{ח:חיצוני|חוק ביטוח בריאות ממלכתי#סעיף 56|סעיף 56(א)(1)(ד) לחוק ביטוח בריאות ממלכתי}}, כאילו היה מבוטח.

{{ח:סעיף|15|ביצוע ותקנות}}
{{ח:תת|(א)}} השרים ממונים על ביצוע חוק זה, והם רשאים להתקין תקנות בכל עניין הנוגע לביצועו.
{{ח:תת|(ב)}} השרים יקבעו הוראות בדבר חובת דיווח של מוסדות פסיכיאטריים למשרד הבריאות ולמשרד האוצר, בעניינים אלה:
{{ח:תתת|(1)}} עלויות מתן שירותי הבריאות, תקציב המוסדות וביצועו בפועל ובכלל זה מקורות הכנסתם;
{{ח:תתת|(2)}} העברת הכספים בעבור שירותים פסיכיאטריים בבתי חולים מאוחדים ובבתי חולים כלליים שבהם שירותי אשפוז פסיכיאטרי.

{{ח:סעיף|16|דיווח לכנסת}}
{{ח:תת|(א)}} שר הבריאות ידווח לוועדת הבריאות של הכנסת, עד 31 בדצמבר בכל שנה, לגבי השנה שקדמה לה שבה חלות הוראות חוק זה, על כל אלה:
{{ח:תתת|(1)}} נתונים אלה, בפילוח לפי מאפייני תחלואה ומאפיינים דמוגרפיים, אופן הקבלה לטיפול בפילוח לפי הוראת פסיכיאטר מחוזי, לפי צו בית משפט או בהסכמה, ובפילוח לפי קופת חולים וסוג המוסד הפסיכיאטרי:
{{ח:תתתת|(א)}} מספר המאושפזים ומספר ימי האשפוז הפסיכיאטרי, לפי סוגיהם, ולגבי אשפוז יום – גם מספר האשפוזים כאמור שקדם להם אשפוז שאינו אשפוז כאמור;
{{ח:תתתת|(ב)}} מספר מאושפזים חוזרים בפילוח לפי פרקי הזמן שעד לחזרה לאשפוז;
{{ח:תתתת|(ג)}} מספר מאושפזים שהם מטופלים הזכאים לתוכנית שיקום ומספר ימי האשפוז שלהם במוסדות פסיכיאטריים ממועד ההחלטה על זכאותם לתוכנית השיקום;
{{ח:תתתת|(ד)}} מספר מטופלים בשירותי מיון, ומתוכם מספר מטופלים שאושפזו ברציפות לאחר המיון, ומספר מטופלים המקבלים שירות אמבולטורי במוסד הפסיכיאטרי;
{{ח:תתתת|(ה)}} מספר מטופלים בשירותים אמבולטוריים, בפילוח לפי סוג השירות הפסיכיאטרי, היקף השירותים שמקבל מטופל, ואשפוזים פסיכיאטריים קודמים של המטופל ומשכם;
{{ח:תתתת|(ו)}} מספר המטופלים שאושפזו באשפוז פסיכיאטרי לאחר שירות אמבולטורי;
{{ח:תתת|(2)}} השוואה של הנתונים האמורים בפסקה (1) לעומת הנתונים בשנים 2023 ו־2024 וקו המגמה של כל נתון עד לשנה שבה נמסר הדיווח;
{{ח:תתת|(3)}} סיכום חודשי ושנתי של נתוני התפוסה בכל מוסד פסיכיאטרי, לפי מחלקות;
{{ח:תתת|(4)}} הציונים במדד לשיפור השירות של כל אחד מהמוסדות הפסיכיאטריים, הנתונים שעליהם הם התבססו ותוספת התשלום ששולמה לכל מוסד פסיכיאטרי עקב כך;
{{ח:תתת|(5)}} השינויים בחלקן היחסי השנתי של קופות החולים בתפוסת המוסדות הפסיכיאטריים לאורך השנים שבהן חלות הוראות חוק זה.
{{ח:תת|(ב)}} בלי לגרוע מכל סמכות אחרת לקבלת מידע ובכפוף להוראות {{ח:פנימי|סעיף 7|סעיף 7(ב)(2) ו־(3)}}, המנהל רשאי לדרוש ממוסד פסיכיאטרי נתונים הנדרשים לו לשם העברת דיווח לפי סעיף זה.

{{ח:סעיף|17|תחילה}}
{{ח:ת}} תחילתו של חוק זה ביום כניסתו לתוקף של צו לקביעת סכום תוספת התשלום לשנת 2025, בהתאם להוראות {{ח:פנימי|סעיף 7|סעיף 7(ג)}}.

{{ח:סעיף|18|תחולה}}
{{ח:תת|(א)}} על אף האמור {{ח:פנימי|סעיף 17|בסעיף 17}}, הוראות חוק זה יחולו לגבי שירותים פסיכיאטריים שרכשה קופת חולים ממוסד פסיכיאטרי מיום א׳ בטבת התשפ״ה (1 בינואר 2025) עד יום י״ג בטבת התשפ״ט (31 בדצמבר 2028) (להלן – תום תקופת התוקף).
{{ח:תת|(ב)}} השרים, באישור ועדת הבריאות של הכנסת, רשאים לדחות, בצו, את תום תקופת התוקף, בתקופה נוספת אחת של שלוש שנים, ובלבד שצו כאמור יובא לאישור ועדת הבריאות של הכנסת לא יאוחר מיום ז׳ בסיוון התשפ״ח (1 ביוני 2028) בצירוף נתונים ומידע על ביצוע ההתחשבנות לפי חוק זה עד אותו מועד.

{{ח:סעיף|19|הוראת מעבר}}
{{ח:ת}} הוראות בהסכם לעניין התחשבנות בעד שירותי אשפוז פסיכיאטרי, שירותי מיון פסיכיאטרי או שירותים פסיכיאטריים אמבולטוריים המסופקים בידי מוסד פסיכיאטרי או רשת בתי חולים לקופת חולים לפני יום תחילתו של חוק זה – בטלות.

{{ח:חתימות|התקבל בכנסת ביום כ׳ באדר התשפ״ה (20 במרץ 2025).}}
* '''בנימין נתניהו'''
ראש הממשלה
* '''בצלאל סמוטריץ׳'''
שר האוצר
* '''אוריאל בוסו'''
שר הבריאות
* '''יצחק הרצוג'''
נשיא המדינה
* '''אמיר אוחנה'''
יושב ראש הכנסת
{{ח:סוגר}}
{{ח:סוף}}
[[קטגוריה:בוט חוקים]]